ባለፉት ተከታታይ ዓመታትም ከ800 ሚሊዮን እስከ 1.1 ቢሊዮን ብር በየዓመቱ የኦዲት ሪፖርት ክፍተቶች ለፓርላማው ቀርበዋል፡፡ ምን ዕርምጃ ተወሰደ? ቢያንስ ፀረ ሙስና ኮሚሽን ከችግሩ ተነስቶ ያገኘው ውጤት የት ጋ ተሰማ? ይህ በጥቂት መሥሪያ ቤቶች የተካሄደ የናሙና ኦዲት በትልልቅ ፕሮጀክቶችና በሺዎች የሚቆጠሩ የፌዴራልና የክልል መንግሥታዊና ሕዝባዊ መሥሪያ ቤቶች ቢካሄድ ብክነቱ ምን ያህል ይሆናል? በማለት የሚጠይቁ ብዙዎች ናቸው፡፡ ስለዚህ ሕግ አውጭው አካል የሕጉን ተፈጻሚነት ከመከታተል በላይ የሕዝብ ዕንባ የመጥረግና አጥፊዎችን የመታገል ሕጋዊና ሞራላዊ ኃላፊነቱን ሊወጣ ይገባው ነበር፡፡ ሕግ አውጪው አስፈጻሚውን መቆጣጠር ካልቻለ ወዴት እየተሄደ ነው?